ELO 2

ELO 2 er det andre albumet til Electric Light Orchestra (ELO), gjeve ut i 1973. I USA vart albumet gjeve ut som Electric Light Orchestra II og vert stundom kalla ELO II. Det var det siste albumet bandet gav ut på Harvest Label.

Bakgrunn og innspeling
Albumet skulle opphavleg heite The Lost Planet, men det konseptet vart roleg droppa. Det var under starten av innspelinga for dette albumet at Roy Wood slutta i bandet og starta Wizzard tidleg i 1972. Sjølv om han ikkje var nemnd på plateomslaget spelte Wood cello og bass på «In Old England Town» og «From the Sun to the World». Dei klassiske cellistane Colin Walker og Mike Edwards erstatta Wood, og Wilfred Gibson spelte fiolin. Richard Tandy spelte klaverinstrument for første gongen med ELO i studio, men hadde spelt på konsertar med bandet tidlegare. Bassisten og vokalisten Mike de Albuquerque spelte òg for første gongen med ELO i studio. Dei fem songane på albumet er lengre enn vanlege rockesongar, med lag på lag med orkesterinstrument, som skapar eit tett, komplekst lydbilete.

Utgjeving

I lag med føregjengaren er albumet det minst kommersielle albumet til ELO, men nådde likevel topp 40 på den britiske albumlista, sjølv om den meir konsise oppfølgjaren, On the Third Day, ikkje klarte dette. Ei forkorta utgåve av «Roll Over Beethoven» vart ein hit i Storbritannia, og vart òg spelt på radio i Amerika. I 2006 vart albumet mastra på ny og gjeve ut på ny i USA med bonusspor. Plateomslaget på albumet var laga av Hipgnosis.

Det britiske og amerikanske omslaget var forskjellig. Det same var tittelen. I Storbritannia vart albumet kalla ELO 2 med eit måleri av ei lyspære som fer gjennom verdsrommet, og med orda ELO2 på sokkelen, medan det amerikanske omslaget hadde ei meir utførleg lyspære mot ein natthimmel og vart kalla Electric Light Orchestra II. Av ukjende årsaker var «Roll Over Beethoven» noko kortare på den britiske enn den amerikanske utgåva. Songen «Momma» fekk tittelen «Mama» i Amerika. Ein instrumental versjon av «In Old England Town», opningssporet, vart B-sida til singelen «Showdown". Albumet inneheld òg den lengste songen til bandet, antikrigssongen «Kuiama».

Innhald

ELO 2 (First Light Series) 

ELO 2 (First light Series) var ei utgåve av det andre albumet til ELO, som kom ut i høve 30-årsjubileet til utgjevinga av albumet. 

Det var det andre albumet i First Light Series av EMI og kom i 2003. Marc Bolan spelar sologitar på spor 10-12 på albumet. Den andre disken har namn etter arbeidstittelen til albumet, The Lost Planet og inneheld unytta studiopptak og rarietetar, inkludert songar spelt inn med den originale The Move-songaren Carl Wayne. 

BBC-opptak er frå BBC Langham Studio 1, 1. november 1972.

Medverkande
Jeff Lynne – vokal, gitar, Moog synthesizer
Bev Bevan – trommer, perkusjon
Richard Tandy – piano, harmonium, Moog synthesizer, gitar, korvokal
Mike de Albuquerque – bass, korvokal
Wilfred Gibson – fiolin
Mike Edwards – cello
Colin Walker – cello

Andre medverkande
Marc Bolan – gitar på ELO 2 spor 10–12
Roy Wood – bass, cello på ELO 2 spor 1 og 4
Carl Wayne – solovokal på The Lost Planet spor 6–8

Lister
 UK: 35. plassen på UK Album Chart
 US: 53. plassen på CashBox; number 62 Billboard 200
 CAN: 17. plassen på RPM Album Chart

Kjelder
Denne artikkelen bygger på «ELO 2» frå ,  den 12. februar 2015. 
 oppgav desse kjeldene:

Electric Light Orchestra-album
Musikkalbum frå 1973
Album produserte av Jeff Lynne
Plateomslag av Hipgnosis
Harvest Records-album
United Artists Records-album
Jet Records-album